The Disappearance of Nagato Yuki-chan

, også kendt som The Vanishing of Nagato Yuki-chan, er en japansk mangaserie skrevet og tegnet af Puyo. Serien er et spin-off til Nagaru Tanigawas light novel-serie Haruhi Suzumiya og er baseret på det alternative univers i seriens fjerde bind og animefilm, The Disappearance of Haruhi Suzumiya. Spin-off-serien startede i Kadokawa Shotens magasin Young Ace i juli 2009, hvor den gik indtil 4. august 2016. Den er sideløbende blevet samlet i foreløbig 9 bind. En animeserie i 16 afsnit lavet af Satelight blev sendt i japansk tv fra 3. april til 17. juli 2015. Et ekstra OVA-afsnit blev udgivet i oktober 2015.

Serien er ikke oversat til dansk, men mangaen bliver oversat til engelsk af Yen Press.

Plot 
Serien foregår i det alternative univers vist i The Disappearance of Haruhi Suzumiya, hvor Haruhi Suzumiya aldrig dannede SOS-brigaden. Serien følger Yuki Nagato, der i modsætning til originalen ikke er et stoisk rumvæsen men derimod en sky og forsigtigt prøvende pige, der er medlem af gymnasiets litteraturklub sammen med sin bedste veninde, Ryouko Asakura, og Kyon, som hun er forelsket i. Som serien skrider frem, udvikler Yukis følelser for Kyon, og hun bliver involveret i nogle mystiske hændelser.

Manga 
Mangaserien, der er skabt af Puyo, startede i Kadokawa Shotens magasin Young Ace 4. juli 2009, hvor den gik indtil 4. august 2016. Den er sideløbende blevet samlet i foreløbig 9 bind af Kadokawa Shoten med det tiende og sidste annonceret til februar 2017. Serien bliver oversat til engelsk af Yen press, der udgav første bind 24. juli 2012.

Bind

Anime 
18. december 2013, en hentydning til en vigtig dato i The Disappearance of Haruhi Suzumiya, "forsvandt" den officielle hjemmeside for Haruhi Suzumiya-serien og blev erstattet med en falsk fejl-side med et skjult link, der afslørerede at en anime baseret på The Disappearance of Nagato Yuki-chan var sat i produktion. Et år senere, 18. december 2014, afslørede siden medarbejdere og dubbere. Serien er produceret af Satelight med instruktion af Junichi Wada, musik af Touko Machida og figurdesign af Ikuko Ito. Desuden vil dubberne fra animeserien The Melancholy of Haruhi Suzumiya vende tilbage i respektive hovedroller. Serien blev sendt i japansk tv fra 3. april 2015. til 17. juli 2015 med 16 afsnit, der dækkede de første fem bind af mangaserien. Et ekstra OVA-afsnit blev vedlagt niende bind af mangaen, der udkom 26. oktober 2015.

Serien bliver streamet i Nordamerika af hjemmesiden Funimation. 29. maj 2015 begyndte man desuden at streame en dubbet version indtalt af de samme dubbere som ved de tidligere The Melancholy of Haruhi Suzumiya-animeserier.

Introsangen er  af Kitakou Bungei-bu Joshikai (Minori Chihara, Natsuko Kuwatani, Yuuko Gotou, Yuki Matsuoka og Aya Hirano), og slutsangen er  af Minori Chihara. I afsnit 13 benyttes en akustisk version af "Arigatou, Daisuki".

Stemmer 
 Minori Chihara - Yuki Nagato
 Tomokazu Sugita - Kyon
 Natsuko Kuwatani - Ryouko Asakura
 Yuuko Gotou - Mikuru Asahina
 Yuki Matsuoka - Tsuruya
 Aya Hirano - Haruhi Suzumiya
 Daisuke Ono - Itsuki Koizumi
 Minoru Shiraishi - Taniguchi
 Megumi Matsumoto - Kunikida Chiaki Omigawa - Sonou Mori Sayaka Aoki - Kyons søster''

Afsnit

Noter

Eksterne henvisninger